REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/281-13

10. jul 2013. godine

B e o g r a d

Z A P I S N I K

48. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 10. JULA 2013. GODINE

 Sednica Odbora je počela u 10,35 časova.

 Sednicom je predsedavala Vesna Kovač, predsednica Odbora.

 Pored predsednice Odbora, sednici su prisustvovali članovi Odbora: Zoran Antić, Radmilo Kostić, Dušica Nikolić, Zoltan Pek, Aleksandar Senić, Dragan Tomić i Momo Čolaković i zamenici članova Odbora: Katica Vijuk (umesto Veroljuba Arsića), Radoslav Komlenović (umesto Vojislava Vujića), Mirko Čikiriz (umesto Žike Gojkovića), Ivan Jovanović (umesto mr Božidara Đelića), Dejan Radenković (umesto Zorana Kasalovića) i dr Vladimir Marinković (umesto dr Milorada Mijatovića).

 Sednici nisu prisustvovali članovi Odbora: Bojan Đurić, Radojko Obradović i Đorđe Stojšić, dr Milorad Mijatović, Zoran Kasalović, mr Božidar Đelić, Žika Gojković i Vojislav Vujić.

 Sednici je prisustvovao i Boško Ristić, zamenik člana Odbora Aleksandra Senića.

 Sednici je prisustvovao narodni poslanik Zoran Babić, koji nije član Odbora.

 Na poziv predsednice Odbora, sednici su prisustvovali: Ljubiša Milosavljević, državni sekretar u Ministarstvu finansija i privrede; Zlatko Milikić, pomoćnik ministra finansija i privrede; Ivana Magdić, Sanja Jeftović, načelnik, Branka Đorđević i Dragan Babić, predstavnici Ministarstva finansija i privrede.

Odbor je prihvatio predlog predsednice Odbora da se izmeni redosled tačaka predloženog dnevnog reda, tako da prva tačka bude poslednja tačka dnevnog reda.

Odbor je, zatim, jednoglasno utvrdio sledeći

D n e v n i r e d

1. RazmatranjePredloga zakona oračunovodstvu, u pojedinostima;

2. RazmatranjePredloga zakona oreviziji, u pojedinostima;

3. Razmatranje Predloga zakona o faktoringu, u pojedinostima; i

4. Razmatranje Predloga zakona o preuzimanju obaveza Javnog preduzeća „Putevi Srbije” prema privrednim društvima po osnovu neizmirenih obaveza i pretvaranju tih obaveza u javni dug Republike Srbije, u pojedinostima.

**Prva tačka dnevnog reda**-Razmatranje Predloga zakona o računovodstvu, u pojedinostima

Prilikom razmatranja amandma na član 6. Predloga zakona o računovodstvu, sednica Odbora je prekinuta u 11,25 časova, a nastavljena u 11,45 časova.

 Nastavkom sednice je predsedavala Vesna Kovač, predsednica Odbora.

 Pored predsednice, nastavku sednice prisustvovali su članovi Odbora: Zoran Antić, Radmilo Kostić, Aleksandar Senić, Dragan Tomić i Momo Čolaković i zamenici članova Odbora: Katica Vijuk (umesto Veroljuba Arsića), Mirko Čikiriz (umesto Žike Gojkovića), Ivan Jovanović (umesto mr Božidara Đelića) i Dejan Radenković (umesto Zorana Kasalovića).

 Nastavku sednice nisu prisustvovali članovi Odbora: Veroljub Arsić, Vojislav Vujić, Žika Gojković, mr Božidar Đelić, Bojan Đurić, Zoran Kasalović, dr Milorad Mijatović, Dušica Nikolić, Radojko Obradović, Zoltan Pek i Đorđe Stojšić.

 Nastavku sednice prisustvovao je i Boško Ristić, zamenik člana Odbora Aleksandra Senića.

U diskusiji su učestvovali: Zoran Antić, Vesna Kovač, Zlatko Milikić, Dragan Tomić, Ivan Jovanović, Ljubiša Milosavljević i Aleksandar Senić.

Odbor je podneo Narodnoj skupštini sledeći

I Z V E Š T A J

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona oračunovodstvu.

I

Odbor je jednoglasno odlučio da predloži Narodnoj skupštini da odbijesledeće amandmane:

- na član 3. koji su zajedno podneli narodni poslanici Gorica Gajić, Dušica Morčev i Bojana Božanić;

- na član 6. koji su zajedno podneli narodni poslanici Dušica Morčev i Bojana Božanić;

- na član 6. koji je podnela narodni poslanik Gorica Gajić;

- na član 14. koji su zajedno podneli narodni poslanici Gorica Gajić, Dušica Morčev i Bojana Božanić;

- na član 15. koji su zajedno podneli narodni poslanici Gorica Gajić, Dušica Morčev i Bojana Božanić;

- na član 22. koji su zajedno podneli narodni poslanici Dušica Morčev i Bojana Božanić;

- na član 22. i naslov iznad člana 22. koji je podnela narodni poslanik Gorica Gajić;

- na član 28. koji su zajedno podneli narodni poslanici Gorica Gajić, Dušica Morčev i Bojana Božanić;

- na član 29. koji su zajedno podneli narodni poslanici Gorica Gajić, Dušica Morčev i Bojana Božanić;

- na član 33. koji su zajedno podneli narodni poslanici Gorica Gajić, Dušica Morčev i Bojana Božanić;

- na član 42. i naslov iznad člana 42. koji su zajedno podneli narodni poslanici Gorica Gajić, Dušica Morčev i Bojana Božanić;

- na član 43. i naslov iznad člana 43. koji su zajedno podneli narodni poslanici Gorica Gajić, Dušica Morčev i Bojana Božanić;

- na član 44. i naslov iznad člana 44. koji su zajedno podneli narodni poslanici Gorica Gajić, Dušica Morčev i Bojana Božanić;

- na član 46. koji su zajedno podneli narodni poslanici Gorica Gajić, Dušica Morčev i Bojana Božanić;

- na član 48. i naslov iznad člana 48. koji su zajedno podneli narodni poslanici Gorica Gajić, Dušica Morčev i Bojana Božanić.

II

 Na osnovu člana 157. stav 6. i člana 161. stav 1. Poslovnika Narodne skupštine, Odbor je podneo je amandmane na Predlog zakona o računovodstvu, i to na: čl. 6, 12, 38, 39, naslov iznad člana 40 i na član 40, član 41, amandman kojim se posle člana 51. dodaje novi čl. 51a sa podnaslovom iznad tog člana, kao i na član 33. st. 1 - 6, član 34. st. 1. i 2, član 35. st. 1, 2. i 6, član 36. st. 1 - 4, član 37. stav 3. i član 46. stav 1. tačka 20), kojim se reč „Agencija“ u različitim padežima zamenjuje rečima „Narodna banka Srbije“ u odgovarajućem padežu, koje je Odbor prihvatio većinom glasova (šest za, tri protiv i jedan uzdržan)

Amandmani Odbora glase:

A M A N D M A N I

 U članu 6. stav. 10. reči: ,,Agenciji za privredne registre (u daljem tekstu: Agencija)“, zamenjuju se rečima ,,Narodnoj banci Srbije“.

 U stavu 11. reč ,,Agencija“, na oba mesta, zamenjuje se rečima ,,Narodne banke Srbije“.

O b r a z l o ž e nj e

Razlog za podnošenje ovog amandmana je izmena nadležne institucije za obavljanje pojedinih poslova koji su predviđeni Predlogom zakona. Naime, ovim amandmanom obezbeđuje se da poslove koji su Predlogom zakona povereni Agenciji obavlja Narodna banka Srbije, koja je, inače, te poslove obavljala do 31. decembra 2009. godine. Imajući u vidu da, u skladu sa zakonom, Narodna banka Srbije ima funkciju da utvrđuje i sprovodi aktivnosti i mere radi očuvanja i jačanja stabilnosti finansijskog sistema i to na takav način da ne dovede u pitanje ostvarivanje osnovnog cilja – postizanje i održavanje stabilnosti cena, predložena je navedena izmena. Na ovaj način, tj. da poslove finansijskog izveštavanja i boniteta obavlja Narodna banka Srbije postiže se objedinjavanje finansijskih podataka radi sagledavanja privrednih i monetarnih kretanja u Republici, analize finansijskog položaja i uspešnosti poslovanja privrednih subjekata a samim tim i radi procene rizika njihovog poslovanja, a naročito finansijskih institucija nad kojima Narodna banka Srbije vrši nadzornu, odnosno kontrolnu funkciju (kao što je to urađeno u Belgiji). Sve ovo bi obezbedilo centralizovanje finansijskih informacija u nezavisnoj instituciji kao što je Narodna banka Srbije, koja bi obavljanjem poslova koji proizlaze iz predloženog zakona stvorila preduslove za smanjenje rizika na finansijskom i tržištu kapitala u zemlji. Time bi se obezbedile pouzdane i sveobuhvatne informacije koje bi pružile veću zaštitu investitorima, kreditorima, kao i samoj državi. U prilog ovakvom predlogu ukazuje se na to da je Agencija za privredne registre osnovana za vođenje statusnih i ugovornih registara, što znači da privredni subjekti registracijom stiču određena statusna ili ugovorna prava koja dalje koriste u pravnom prometu zemlje, dok se „registracijom“ njihovih finansijskih izveštaja obezbeđuje uvid u njihovo poslovanje ali ne obezbeđuje ostvarivanje određenih prava. Stvaranjem centralne baze finansijskih podataka u Narodnoj banci Srbije obezbedili bi se preduslovi za razvoj poslova rejtinga, odnosno procene rizika poslovanja, na način kako je to urađeno npr. u Francuskoj i Nemačkoj. Prihvatanjem ovakvog rešenja stvoriće se uslovi da se u zemlji primene iskustva i standardi centralnih banaka zemalja Evropske unije u ovoj oblasti, a naročito u delu smanjenja rizika poslovanja čime se obezbeđuje bolja zaštita potrošača, investitora i kreditora.

A M A N D M A N II

U članu 12. stav 7. reč ,,Agencije“ zamenjuje se rečima ,,Agencije za privredne registre“.

O b r a z l o ž e nj e

Amandmanom se vrši pravno – jezička redakcija, imajući u vidu da se, u slučaju prihvatanja amandmana I i II Odbora, u članu 12. stav 7. Predloga zakona prvi put pominje Agencija za privredne registre zbog čega je neophodno navesti pun naziv Agencije.

A M A N D M A N III

U članu 33. st. 1 - 6, članu 34. st. 1. i 2, članu 35. st. 1, 2. i 6, članu 36. st. 1 - 4, članu 37. stav 3. i članu 46. stav 1. tačka 20), reč „Agencija“ u različitim padežima zamenjuje se rečima „Narodna banka Srbije“ u odgovarajućem padežu.

O b r a z l o ž e nj e

Predloženim amandmanom vrši se pravno-jezička redakcija teksta Predloga zakona kao posledica prihvatanja amandmana Odbora na član 6. stav 10. Predloga zakona. Naime, ovim amandmanom obezbeđuje se da poslove prijema i obrade finansijskih izveštaja i vođenja Registra finansijskih izveštaja, koji su Predlogom zakona povereni Agenciji za privredne registre, obavlja Narodna banka Srbije u skladu sa predloženim rešenjem. Stvaranjem centralne baze finansijskih podataka u Narodnoj banci Srbije obezbedili bi se preduslovi za razvoj poslova rejtinga, odnosno procene rizika poslovanja, čime se obezbeđuje bolja zaštita potrošača, investitora i kreditora.

A M A N D M A N IV

U članu 38. stav 2. briše se.

U st. 1, 3. i 4. reč ,,Agencija“ zamenjuje se rečima „Narodna banka Srbije“.

O b r a z l o ž e nj e

Predloženim amandmanom vrši se usklađivanje sa rešenjem po kome Narodna banka Srbije vodi Registar finansijskih izveštaja, u skladu sa propisima Narodne banke Srbije.

 A M A N D M A N V

Član 39. menja se i glasi:

„Član 39.

Bliže uslove i način prijema i provere ispunjenosti uslova za javno objavljivanje finansijskih izveštaja i dokumentacije iz čl. 33. i 34. ovog zakona, vođenja Registra finansijskih izveštaja, pribavljanje podataka koje Narodnoj banci Srbije dostavljaju drugi nadležni organi i pravna lica i preduzetnici, kao i pružanja usluga iz Registra finansijskih izveštaja, propisuje Narodna banka Srbije.“

O b r a z l o ž e nj e

Ovim amandmanom vrši se usklađivanje sa rešenjem kojim je predloženo da Narodna banka Srbije vodi Registar finansijskih izveštaja, u skladu sa zakonom i propisima Narodne banke Srbije.

A M A N D M A N VI

Naslov iznad člana 40. i član 40, menjaju se i glase:

„Naknade za objavljivanje finansijskih izveštaja

i za davanje podataka iz Registra finansijskih izveštaja

 Član 40.

Naknade za objavljivanje finansijskih izveštaja i dokumentacije iz čl. 33. i 34. ovog zakona, kao i za davanje podataka i pružanje drugih usluga iz Registra finansijskih izveštaja, utvrđuje Narodna banka Srbije.“

O b r a z l o ž e nj e

Predloženim amandmanom vrši se usklađivanje sa rešenjem po kome Narodna banka Srbije vodi Registar finansijskih izveštaja, u skladu sa propisima Narodne banke Srbije.

A M A N D M A N VII

U članu 41. stav 1. briše se.

U st. 2, 3. i 4. reč ,,Agencija“ zamenjuje se rečima „Narodna banka Srbije“.

O b r a z l o ž e nj e

Predloženim amandmanom vrši se usklađivanje sa rešenjem po kome Narodna banka Srbije vodi Registar finansijskih izveštaja, te će s tim u vezi da vrši i razmenu osnovnih podataka (veličina, kapital, ukupna sredstva isl.) iz tog registra, u skladu sa sporazumom koji će zaključiti sa Agencijom za privredne registre.

A M A N D M A N VIII

U poglavlju XIII PRELAZNE I ZAVRŠNE ODREDBE, posle člana 51. dodaje se novi član 51a sa podnaslovom iznad tog člana koji glasi:

,,Preuzimanje predmeta, dokumentacije i zaposlenih u Narodnu banku Srbije

Član 51a

Narodna banka Srbije preuzeće od 1. novembra 2013. godine predmete, dokumentaciju, arhivu, baze podataka, sredstva za rad, potreban broj zaposlenih, kao i deo informacionih sistema i neophodnu informatičko tehnološku opremu, koje je Agencija za privredne registre koristila za obavljanje poslova prijema i obrade finansijskih izveštaja i vođenja Registra finansijskih izveštaja.

Agencija za privredne registre i Narodna banka Srbije sporazumom će bliže urediti pitanja preuzimanja iz stava 1. ovog člana.

Poslove prijema i obrade finansijskih izveštaja, vođenje Registra finansijskih izveštaja i druge poslove iz čl. 30. i 31. Zakona o računovodstvu i reviziji (,,Službeni glasnik“, br. 46/06, 111/09 i 99/11 - dr. zakon) do 31. oktobra 2013. godine obavljaće Agencija za privredne registre, a od 1. novembra 2013. godine Narodna banka Srbije.

Dosadašnji čl. 52. i 53. postaju čl. 53. i 54.“

O b r a z l o ž e nj e

Predloženim amandmanom vrši se usklađivanje sa rešenjem po kome će Narodna banka Srbije umesto Agencije za privredne registre obavljati poslove predviđene ovim zakonom, te se predloženim članom obezbeđuje preuzimanje poslova i zaposlenih u Narodnu banku Srbije iz Agencije i to do roka kojim će se obezbediti obrada svih vrsta finansijskih izveštaja za 2012. godinu u Agenciji, kao i prenos ovih poslova i baza podataka uz minimalne rizike a na način kojim će se omogućiti kontinuitet obavljanja ovih poslova u Narodnoj banci Srbije. Takođe, Narodna banka Srbije doneće neophodna podzakonska akta u rokovima utvrđenim ovim zakonom.

 Za izvestioca Odbora na sednici Narodne skupštine određena je Vesna Kovač, predsednik Odbora.

**Druga tačka dnevnog reda** - Razmatranje Predloga zakona o reviziji, u pojedinostima

Odbor je podneo Narodnoj skupštini sledeći

I Z V E Š T A J

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona oreviziji.

 Odbor je jednoglasno odlučio da predloži Narodnoj skupštini da odbijesledeće amandmane:

- na član 2. koji su zajedno podneli narodni poslanici Bojan Kostreš, Đorđe Stojšić, Olena Papuga, Karolj Čizik i Dragan Andrić;

- na član 3. koji su zajedno podneli narodni poslanici Gorica Gajić, Dušica Morčev i Bojana Božanić;

- na član 6. koji su zajedno podneli narodni poslanici Gorica Gajić, Dušica Morčev i Bojana Božanić;

- na član 21. koji su zajedno podneli narodni poslanici Gorica Gajić, Dušica Morčev i Bojana Božanić;

- na član 110. koji su zajedno podneli narodni poslanici Gorica Gajić, Dušica Morčev i Bojana Božanić.

 Za izvestioca Odbora na sednici Narodne skupštine određena je Vesna Kovač, predsednik Odbora.

**Treća tačka dnevnog reda** - Razmatranje Predloga zakona o faktoringu, u pojedinostima

 U diskusiji su učestvovali: Boško Ristić, Vesna Kovač, Zlatko Milikić i Dejan Radenković.

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o faktoringu.

 Odbor je jednoglasno odlučio da predloži Narodnoj skupštini da odbijesledeće amandmane:

- na član 2. koji su zajedno podneli narodni poslanici Bojana Božanić i Dušica Morčev;

- na član 2. koji su zajedno podneli narodni poslanici Gorica Gajić, Miroslav Petković i Milica Radović;

- na član 3. koji su zajedno podneli narodni poslanici Gorica Gajić, Dušica Morčev, Bojana Božanić, Miroslav Petković i Milica Radović;

- na član 6. koji su zajedno podneli narodni poslanici Gorica Gajić, Dušica Morčev, Bojana Božanić, Miroslav Petković i Milica Radović;

- na član 7. koji su zajedno podneli narodni poslanici Gorica Gajić, Dušica Morčev, Bojana Božanić, Miroslav Petković i Milica Radović;

- na član 12. koji su zajedno podneli narodni poslanici Gorica Gajić, Dušica Morčev, Bojana Božanić, Miroslav Petković i Milica Radović;

- na član 16. koji su zajedno podneli narodni poslanici Gorica Gajić, Dušica Morčev, Bojana Božanić, Miroslav Petković i Milica Radović;

- na član 17. koji su zajedno podneli narodni poslanici Gorica Gajić, Dušica Morčev, Bojana Božanić, Miroslav Petković i Milica Radović;

- na član 19. koji su zajedno podneli narodni poslanici Gorica Gajić, Dušica Morčev, Bojana Božanić, Miroslav Petković i Milica Radović;

- na član 20. koji su zajedno podneli narodni poslanici Gorica Gajić, Dušica Morčev, Bojana Božanić, Miroslav Petković i Milica Radović;

- na član 24. koji su zajedno podneli narodni poslanici Gorica Gajić, Dušica Morčev, Bojana Božanić, Miroslav Petković i Milica Radović;

- na član 26. koji su zajedno podneli narodni poslanici Gorica Gajić, Dušica Morčev, Bojana Božanić, Miroslav Petković i Milica Radović;

- na član 28. koji su zajedno podneli narodni poslanici Gorica Gajić, Dušica Morčev, Bojana Božanić, Miroslav Petković i Milica Radović;

- na član 29. koji su zajedno podneli narodni poslanici Gorica Gajić, Dušica Morčev, Bojana Božanić, Miroslav Petković i Milica Radović;

- na član 35. koji su zajedno podneli narodni poslanici Gorica Gajić, Dušica Morčev, Bojana Božanić, Miroslav Petković i Milica Radović.

 Za izvestioca Odbora na sednici Narodne skupštine određena je Vesna Kovač, predsednik Odbora.

**Četvrta tačka dnevnog reda** - Razmatranje Predloga zakona o preuzimanju obaveza Javnog preduzeća „Putevi Srbije” prema privrednim društvima po osnovu neizmirenih obaveza i pretvaranju tih obaveza u javni dug Republike Srbije, u pojedinostima

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona opreuzimanju obaveza Javnog preduzeća „Putevi Srbije” prema privrednim društvima po osnovu neizmirenih obaveza i pretvaranju tih obaveza u javni dug Republike Srbije.

 Odbor je jednoglasno odlučio da predloži Narodnoj skupštini da odbijesledeće amandmane:

- na član 1. koji su zajedno podneli narodni poslanici Judita Popović, Radmila Gerov, Bojan Đurić i Kenan Hajdarević;

- na član 2. koji su zajedno podneli narodni poslanici Judita Popović, Radmila Gerov, Bojan Đurić i Kenan Hajdarević;

- na član 2. koji su zajedno podneli narodni poslanici Miroslav Petković i Milica Radović;

- na član 3. koji su zajedno podneli narodni poslanici Judita Popović, Radmila Gerov, Bojan Đurić i Kenan Hajdarević;

- na član 4. koji su zajedno podneli narodni poslanici Judita Popović, Radmila Gerov, Bojan Đurić i Kenan Hajdarević;

- na član 5. koji su u istovetnom tekstu podneli zajedno narodni poslanici Miroslav Petković i Milica Radović i zajedno narodni poslanici Judita Popović, Radmila Gerov, Bojan Đurić i Kenan Hajdarević;

- na član 6. koji su zajedno podneli narodni poslanici Judita Popović, Radmila Gerov, Bojan Đurić i Kenan Hajdarević;

- na član 7. koji su zajedno podneli narodni poslanici Judita Popović, Radmila Gerov, Bojan Đurić i Kenan Hajdarević.

 Za izvestioca Odbora na sednici Narodne skupštine određena je Vesna Kovač, predsednik Odbora.

 Prepis tonskog snimka 48. sednice Odbora čini sastavni deo ovog zapisnika.

 Sednica Odbora je zaključena u 12,05 časova.

ZA SEKRETARA ODBORA PREDSEDNIK ODBORA

 Biljana Ilić Vesna Kovač